IMISLab/GreekWikipedia huggingface dataset:
Brill Bruisers

Το "Brill Bruisers" είναι το έκτο άλμπουμ των The New Pornographers. Κυκλοφόρησε στις 26 Αυγούστου του 2014 από την Last Gang και τη Matador. Έκανε το ντεμπούτο του στο #13 του Billboard 200. Όταν του ζητήθηκε να περιγράψει το άλμπουμ ο τραγουδιστής A.C. Newman είπε "ένας δίσκος εορτασμού... Μετά από περιόδους δυσκολιών, είμαι σε μια θέση οπού τίποτα στη ζωή μου δεν με στεναχωρεί και αυτό φαίνεται στη μουσική μας.". Για την προώθηση του άλμπουμ η μπάντα κυκλοφόρησε ένα διαδραστικό βίντεο για το ομώνυμο κομμάτι στις 10 Ιουνίου του 2014.

 Το τραγούδι "Spidyr" είναι remake του τραγουδιού "Spider" από τον δίσκο των Swan Lake, "Enemy Mine" Μια ειδική έκδοση πολύχρωμου βινυλίου ήταν διαθέσιμη για προπαραγγελία. Η ειδική έκδοση αυτή επίσης συμπεριλάμβανε ένα τρισδιάστατο πόστερ και γυαλιά 3D. A.C. Newman – φωνή, κιθάρα, παραγωγός Dan Bejar – φωνή, κιθάρα Kathryn Calder – φωνή, πλήκτρα, κιθάρα Neko Case – φωνή John Collins – μπάσο, παραγωγός Todd Fancey – κιθάρα Blaine Thurier – πλήκτρα, συνθεσάιζερ Kurt Dahle – φωνή, ντραμς Amber Webber - φωνητικά Kelly Hogan - φωνητικά Greg Calbi - mastering David Carswell - μηχανικός, μίξινγκ Louie Lino - μηχανικός Phil Palazzolo - μηχανικός Howard Redekopp - μηχανικός Stefan Nowarre - βοηθός Matt Roach - βοηθός Steven Wilson - σχέδιο Mike Zimmerman - σχέδιο Thomas Burden - σχέδιο ΗΠΑ - 13 Καναδάς - 14 Billboard Alternative Albums - 1 Billboard Digital Albums - 18 Billboard Independent Albums - 2 Billboard Top Rock Albums - 3 Billboard Tastemaker Albums - 1
Αικατερίνη Μπιούκλερκ του Σεντ Όλμπανς

Η Αικατερίνη Μπιούκλερκ του Σεντ Όλμπανς (Catherine Beauclerk of St Albans, γεννημένη ως Αικατερίνη Πόνσομπι Catherine Ponsonby, 14 Οκτωβρίου 1742 - 4 Σεπτεμβρίου 1789) ήταν Βρετανίδα ευγενής.

 Γεννήθηκε στις 14 Οκτωβρίου 1742, και ήταν κόρη του Γουλιέλμου Πόνσομπι, 2ου Κόμη του Μπέσμπορο και της Λαίδης Καρολίνας Κάβεντις. Στις 4 Μαΐου 1763 παντρεύτηκε τον Όμπρεϊ Μπιούκλερκ, 5ο Δούκα του Σεντ Όλμπανς στο Λονδίνο. Μαζί απέκτησαν επτά παιδιά: τον Λόρδο Όμπρεϊ (1765-1815), παντρεύτηκε (1) την Μαίρη Μόουζες. Απέκτησαν 1 παιδί και (2) την Λουίζα Γκρέις Μάνερς. Απέκτησαν 1 παιδί. τον Λόρδο Γουλιέλμο (1766-1825), παντρεύτηκε (1) την Καρλότα Θέλγουελ. Απέκτησαν 1 παιδί και (2) την Μαρία Ζανέτα Νέλθορπ. Απέκτησαν 13 παιδιά. την Λαίδη Αικατερίνη (1768-1803), παντρεύτηκε τον Ιάκωβο Μπέργκες. Δεν απέκτησαν παιδιά. τον Λόρδο Αμέλιο (1771-1846), δεν παντρεύτηκε ποτέ. τον Λόρδο Φρειδερίκο (1773-1850), παντρεύτηκε την Καρλότα Ντίλον. Απέκτησαν 4 παιδιά. την Λαίδη Καρολίνα (1775-1838), παντρεύτηκε τον Κάρολο Ντάντας. Απέκτησαν 4 παιδιά. την Λαίδη Γεωργιάνα (1776-1791), πέθανε σε ηλικία 15 ετών.Πέθανε στις 4 Σεπτεμβρίου 1789 σε ηλικία 46 ετών.
Απόλυτη ευφυΐα

Η ταινία Απόλυτη Ευφυία (πρωτότυπος τίτλος: Limitless) είναι ένα αμερικάνικο θρίλερ δράσης παραγωγής 2011, σε σκηνοθεσία Νιλ Μπέργκερ (Neil Burger)και σε σενάριο Λέσλι Ντίξον. Πρωταγωνιστές είναι οι Μπράντλεϋ Κούπερ, Αμπυ Κόρνις και Ρόμπερτ Ντε Νίρο. Η ταινία είναι βασισμένη στο μυθιστόρημα «Τα Σκοτεινά Λιβάδια» (The dark fields) του Άλαν Γκλυν (Alan Glynn).

 Ο Έντυ Μόρα (Μπράντλεϋ Κούπερ) είναι ένας άνεργος συγγραφέας, τον οποίο χωρίζει η κοπέλα του Λίντυ (Άμπυ Κόρνις). Ο Έντυ πιστεύει πως δεν έχει κανένα μέλλον, όταν ένας φίλος του τού προτείνει το πειραματικό χάπι ΝΖΤ. Τότε ο Έντυ μεταμορφώνεται. Αποκτά ξαφνικά την ικανότητα να θυμάται λεπτομερώς όλα όσα έχει δει, ακούσει και διαβάσει, και χρησιμοποιει όλη αυτή τη γνώση ώστε να πετύχει στο χώρο της οικονομίας. Ο μεγιστάνας των επιχειρήσεων Καρλ Βαν Λουν (Ντε Νίρο) βλέπει στον Έντυ μια μεγάλη επιχειρηματική ευκαιρία. Όμως ο Έντυ γίνεται στόχος δολοφόνων που τον καταδιώκουν για να φτάσουν στο θαυματουργό φάρμακο ΝΖΤ. Μπράντλεϊ Κούπερ στο ρόλο του Έντυ Μόρα Ρόμπερτ Ντε Νίρο στο ρόλο του Καρλ Βανν Λουν Αμπυ Κόρνις στο ρόλο της Λίντυ Άνα Φραΐελ στο ρόλο της Μελίσα Γκαντ Τζόνυ Γουίτγουορθ στο ρόλο του Βέρνον Γκαντ Ρίτσαρντ Μπέρκινς στο ρόλο του Χένρι "Χανκ" Άτγουντ Τ.Β. Κάρπιο στο ρόλο της Βαλερί Επίσημο site Απόλυτη Ευφυΐα στο IMDB Απόλυτη Ευφυΐα στο Rotten Tomatoes
Μαρίνα Ψάλτη

Η Μαρίνα Ψάλτη είναι ελληνίδα ηθοποιός. Είναι απόφοιτη της "Ανωτάτης Σχολής Καλών Τεχνών" στην κατεύθυνση της ζωγραφικής και της σκηνογραφίας, άλλα και απόφοιτος της "Δραματικής Σχολής Γ. Θεοδοσιάδη". Δίδαξε ζωγραφική για τέσσερα χρονιά στα εκπαιδευτήρια "Πλάτων". Από το 1991 εργάζεται ως ηθοποιός, ενώ παράλληλα εικονογραφεί βιβλία κυρίως για παιδιά. Έγινε ευρέως γνωστή μέσω της συμμετοχής της στη Λάμψη. Είναι παντρεμένη με τον επίσης ηθοποιό Γιάννη Φέρτη.

 ΑΝΤ1 1991: Η λάμψη, Ελβίρα Κατακουζηνού-Φωτεινού 2005: Μοβ-ροζ 2019: Γυναίκα χωρίς όνομα (γκεστ εμφάνιση) 2021: Ήλιος, Ιωάννα (γκεστ εμφάνιση) Alpha 2002: Κόκκινος κύκλος (Γιώτα), επεισόδιο Τρεις γενιές 2007: 10η εντολή ως Στέλλα και Θάλεια, στα επεισόδια Αποπλάνηση και Λευκό Πουλί αντίστοιχα 2007: Εντιμότατοι κερατάδες, επεισόδιο "Ο θεοσεβούμενος κερατάς" 2007: Αληθινοί έρωτες, επεισόδιο: "Το μπαλκόνι με τα γεράνια" 2007: Οι ιστορίες του αστυνόμου Μπέκα, επεισόδιο "Επικίνδυνο καλοκαίρι" 2016: Η λέξη που δεν λες (ψυχολόγος), γκεστ εμφάνιση ΕΤ1 1997: Η αγάπη άργησε μια μέρα 2000: Ύστερα ήρθαν οι μέλισσες Mega 2003: Λένη, Μυρτώ Δεληβοριά 2010: 3ος νόμος, στους ρόλους της Αρετής και της Μαίρης στα επεισόδια Το κλουβί και Delete αντίστοιχα Open 2018, 2019: Ου φονεύσεις, στους ρόλους της Ανθής και Ελένης για τα επεισόδια Τραύμα και Ύφαλος αντίστοιχα Star 2001: Δακρυσμένα φεγγάρια 1994: Χωρίς μακιγιάζ (τηλεταινία) 2001: Το μόνον της ζωής μου ταξείδιον 2002: Όνειρα γλυκά 1991: Ηλέκτρα 1998: Βυσσινόκηπος 1998: Ο γλάρος 1998: Οι δανειστές 1998: Αμερικάνικα μπλουζ 2000: Οι μικροαστοί 2002: Όλα από την αρχή 2004: Οι τρεις αδερφές 2009: Ψηλά από τη γέφυρα 2011: Βαγόνι στα νερά Μαρίνα Ψάλτη στην IMDb
Λουίζα Φραγκίσκη των Βουρβόνων, δούκισσα του Μπουρμπόν

Η Λουίζα Φραγκίσκη (γαλλ. Louise Françoise, 1 Ιουνίου 1673 - 16 Ιουνίου 1743) από τον Οίκο των Βουρβόνων ήταν νόθη κόρη του Βασιλιά της Γαλλίας και με τον γάμο της έγινε Πριγκίπισσα του Κοντέ.

 Ήταν η δεύτερη νομιμοποιημένη νόθη κόρη του Λουδοβίκου ΙΔ΄ της Γαλλίας και της ερωμένης του Φρανσουάζ Ατεναΐς, Μαρκησίας του Μονπεσπάν, κόρης του Γκαμπριέλ, Δούκα του Μορτεμάρ. Παντρεύτηκε το 1685 τον Λουδοβίκο Γ΄ του Κοντέ και είχε τέκνα: Μαρία Άννα Ελεονώρα (1690-1760). Λουδοβίκος Ερρίκος Α΄ (1692-1740), Δούκας του Κοντέ. Λουίζα Ελισάβετ (1693-1775), παντρεύτηκε τον εξάδελφό της Λουδοβίκο Αρμάνδο Β΄ του Κοντί. Λουίζα Άννα (1695-1768). Μαρία Άννα (1697-1741), παντρεύτηκε τον Λουί ντε Μελύν, Δούκα του Ζουαγιέζ. Κάρολος (1700-1760), Κόμης του Σαρολαί. Ερριέτα Λουίζα (1703-1772). Ελισάβετ Αλεξανδρινή (1705-1765). Λουδοβίκος (1709-1771), Κόμης του Κλερμόν. Fraser, Antonia (2006). Love and Louis XIV. Weidenfeld and Nicolson.
Οι Πόντιοι

Οι Πόντιοι (εναλλακτικός τίτλος: Ο Κωστίκας κι ο Γιωρίκας) είναι ελληνική κωμική ταινία του 1986, σε παραγωγή Ευρώπη Φιλμ και σε σκηνοθεσία Όμηρου Ευστρατιάδη. Το σενάριο γράφτηκε από τον Γιάννη Σκλάβο. Πρωταγωνιστούν οι Κώστας Βουτσάς και Κώστας Τσάκωνας.

 Ο Κωστίκας και ο Γιαννίκος είναι Πόντιοι μετανάστες στη Γερμανία. Νιώθωντας νοσταλγία για τον τόπο του ο Κωστίκας αποφασίζει να επιστρέψουν στην Ελλάδα αφενός για να παντρέψει τον Γιαννίκο με την αδελφή του Βενετία και αφετέρου να ανακαλύψει αυτούς που διαδίδουν τα ποντιακά ανέκδοτα και εξευτελίζουν τους Πόντιους. Πίσω από τα ανέκδοτα κρύβεται μια ομάδα Ποντίων με αρχηγό τον Γιωρίκα, η οποία κυκλοφορεί τα ανέκδοτα για να μην ξεχαστούν οι Πόντιοι. Αρχικά ο Γιωρίκας προσποιείται ότι βοηθάει τον Κωστίκα ώστε να του ρίξει στάχτη στα μάτια και να μην τον υποψιαστεί. Μετά από πολλές αποτυχημένες προσπάθειες ο Κωστίκας τους ανακαλύπτει και καταφέρνει να βάλει τέλος στην κυκλοφορία ανεκδότων. Όταν όμως καταφτάνει στην Ελλάδα ο ελληνοαμερικάνος ξάδελφός του, ο γκάγκστερ Μπιλ, διαπιστώνει ότι από τότε που σταμάτησαν τα ανέκδοτα οι άνθρωποι έχουν πέσει σε μελαγχολία και αναγκάζει τον Κωστίκα να αναλάβει την επανακυκλοφορία τους. Κώστας Βουτσάς - Κωστίκας Κώστας Τσάκωνας - Γιαννίκος Νατάσα Γερασιμίδου - Βενετία Παύλος Κοντογιαννίδης - Γιωρίκας Έλενα Ναθαναήλ - Ασπασία Κώστας Καραγιώργης - Βασιλίκας Σταμάτης Τζελέπης - πρόεδρος Ηλίας Κωνσταντίνου - παπάς Μανώλης Χασαλιωτάκης Κώστας Μποζώνης - Ανομβρίας Κώστας Μπακάλης - Μιχάλης Αρμένης Νότα Παρούση - Ορσαλία Θανάσης Παπαδόπουλος - Γερμανός γιατρός Αλέκος Γιαννάκης - Αλεξίκας Μιχάλης Γούναρης - Θανάσης Κώστας Μακέδος - Φώσφορος Κάτια Αλεξάνδρου - Παπαδιά Κώστας Φλωράτος - Παπατζής Μαίρη Παπανικολάου - Μυρτώ Τάσος Πολυχρονόπουλος - Ταξιτζής Όπως έχει αναφέρει ο Όμηρος Ευστρατιάδης, οι σκηνές του γερμανικού ανθρακωρυχείου γυρίστηκαν σε νταμάρια του Λαυρίου, ενώ τα περισσότερα εξωτερικά γυρίσματα έγιναν στο Μαρούσι, στην περιοχή πίσω από το μέγαρο του ΟΤΕ. Στην πολυετή του καριέρα, ο Κώστας Βουτσάς ασχολήθηκε ουκ ολίγες φορές με τους Πόντιους. Συγκεκριμένα, εκτός της ταινίας Οι Πόντιοι, συμμετείχε: στην ταινία του Όμηρου Ευστρατιάδη Αγάπησα έναν Πόντιο (1986) στην ταινία του Όμηρου Ευστρατιάδη Πόντιοι New Generation (2011) στην επιθεώρηση του Γιάννη Μποστατζόγλου «Ζωή και κότα µε χαβίτς και κορκότα». -"Βρε Κωστάκη βάλε μια εφημερίδα από κάτω" -"Δεν χρειάζεται ρε μάνα φτάνω κι έτσι" -Σκουπιδιάρης: "Σκουπίδια έχετε?" -Λαμπάκιας: "Έχουμε δεν θέλουμε" -Ασπασία: "Ποιος από τους δύο είναι ο Κωστίκας?" -Βασιλίκας: "Τον βλέπεις αυτόν με το φτυάρι και την καράφλα?" -Ασπασία: "Ναι" -Βασιλίκας: "Ο άλλος" -Γιαννίκος: "Καλά ολόκληρη τράπεζα δεν έχει σπίτι? Του Ανομβρία το σπίτι θα πάρει?" -Γιαννίκος: "Εσείς δεν είπατε ότι θα πάιξουμε πόρτες? Εγώ τη δικιά μου την έφερα" -Επιβάτης: "Μήπως ξέρετε πως θα πάω πιο γρήγορα στις φυλακές Κορυδαλλού?" -Κωστίκας: "Να κάνεις ληστεία με φόνο" -Αρμένης: "Τι είναι αυτά?" -Κωστίκας: "Δεν τα βλέπεις? Μακαρόνια" -Αρμένης: "Και τί βάζεις από πάνω?" -Κωστίκας: "Μέλι" -Αρμένης: "Ε και τι θα βγάλεις?" -Κωστίκας: "Μελομακάρονα" Οι Πόντιοι στην Ταινιοθήκη της Ελλάδος
Ρίο Νέγκρο

Ο Ρίο Νέγκρο (Rio Negro), προφέρεται στα βραζιλιάνα πορτογαλικά Ρίο Νέγκρο, βραζιλιανή πορτογαλική προφορά ΔΦΑ: [ˈʁi.u nɛɡɾu], και στα ισπανικά Ρίο Νέγρο, ισπανική προφορά : [ˈri.o ˈneɣɾo], είναι ένας από τους μεγαλύτερους παραποτάμους του Αμαζονίου (συμβάλει περίπου στο 14% της απόθεσης υδάτων) και πηγάζει στη νοτιοανατολική Κολομβία και για ένα διάστημα συνιστά τα σύνορά της με τη Βενεζουέλα. Συμβάλει μαζί του στο εσωτερικό του τροπικού δάσους της Βραζιλίας νοτίως της πόλης Μανάους σε μια απόσταση 10 χιλιομέτρων από αυτήν κι ονομάστηκε έτσι από το μαύρο χρώμα των υδάτων του (συνιστά τον μεγαλύτερο ποταμό αυτού του είδους). Εξαιτίας του γεγονότος πως φέρει από ελάχιστα ως καθόλου ιζήματα θεωρείται ένας από τους καθαρότερους ποταμούς του πλανήτη και η διαύγεια των υδάτων του μπορεί ανάλογα με τις συνθήκες να φτάσει και τα 9 μέτρα. Εκτιμάται πως 800-900 είδη ψαριών ζουν στα νερά του ποταμού εκ των οποίων έχουν περιγραφεί τα 700 και 90 θεωρούνται ενδημικά.

 Μέσω του ποταμού Κασικιάρε, που λειτουργεί ως φυσικό κανάλι, συνδέεται με τον ποταμό Ορινόκο στη νότια Βενεζουέλα. Η ένωση του Ρίο Νέγκρο με τον ποταμό Σολιμόες (πορτογαλικά: Solimões, Άνω Αμαζόνιος) στο σημείο αυτό σχηματίζει τον ποταμό Αμαζόνιο.Έχει μήκος 2.2250 χμ εκ των οποίων τα 1,370 βρίσκονται στη Βραζιλία. Είναι πλωτός για περίπου 725 χμ. από το σημείο της συμβολής του και προς το εσωτερικό του. Παρόλο που οι όχθες του είναι αραιοκατοικημένες, θεωρείται πολύ σημαντική κυκλοφοριακή αρτηρία. Το μαύρο χρώμα του νερού του ποταμού προέρχεται από την αποσύνθεση οργανικού υλικού που λαμβάνει χώρα στους βάλτους που τον περιβάλουν και στη χαμηλή περιεκτικότητα του σε αλάτι. Εξ αιτίας αυτού του φαινομένου είναι χαρακτηριστική η αντίθεση που παρατηρείται εξαιτίας έντονης διχρωμίας κατά τη συμβολή του και με τον Ποταμό Μπράνκο που είναι ο μεγαλύτερός του παραπόταμος και με τον ίδιο τον Αμαζόνιο καθώς το χρώμα των νερών των ποταμών αυτών είναι σαφώς πιο ανοιχτόχρωμο (κίτρινο-καφέ). Γι' αυτό το λόγο το σημείο συμβολής του Ρίο Νέγκρο και του Αμαζονίου είναι γνωστό ως "Η συνάντηση των νερών". Σε αυτό το μέρος, παρόλο που μοιράζονται κοινές όχθες, οι δύο ποταμοί ρέουν ο ένας δίπλα στον άλλο για μια απόσταση μεγαλύτερη των 6 χιλιομέτρων. Ο ποταμός Σολιμόες κινείται γρηγορότερα κι είναι πιο πυκνός και ψυχρός, ενώ ο Ρίο Νέγκρο ειναι βραδύτερος, πιο ελαφρύς και θερμότερος. Η σύγκλιση που τελικά επιτυγχάνουν μερικά χιλιόμετρα αργότερα εξαιτίας της απορρόφησης των αργών μαύρων υδάτων από τα ταχύτερα λευκά σχηματίζει τον Κάτω Αμαζόνιο. Πολυμέσα σχετικά με το θέμα Negro River (tributary of the Amazon) στο Wikimedia Commons
Αγία Σωτήρα Τροιζήνας

Η Αγία Σωτήρα είναι χωριό της δημοτικής κοινότητας Γαλατά, της δημοτικής ενότητας Τροιζήνος του δήμου Τροιζηνίας, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Τροιζηνίας του νομού Αττικής, στο γεωγραφικό διαμέρισμα Στερεάς Ελλάδος.

 Η Αγία Σωτήρα βρίσκεται στην ΒΑ. Πελοπόννησο και στην Κ. Τροιζηνία. Είναι πεδινός οικισμός δυτικά του Γαλατά και σε μέσο σταθμικό υψόμετρο 5. Ο οικισμός αναγνωρίστηκε το 1981 και προσαρτήθηκε στην κοινότητα Γαλατά Με το ΦΕΚ 244Α - 04/12/1997, αποσπάστηκε από την κοινότητα Γαλατά και προσαρτήθηκε στον δήμο Τροιζήνας Με το ΦΕΚ 87Α - 07/06/2010 αποσπάστηκε από τον δήμο Τροιζήνας και προσαρτήθηκε στον δήμο Τροιζηνίας(Πηγή: https://www.eetaa.gr/metaboles/oikmet_details.php?id=26231) Το εκκλησάκι της Αγίας Σωτήρας στην παραλία του οικισμού. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) eetaa.gr
Πόλη που μαθαίνει

Μια Πόλη που μαθαίνει προωθεί τη διά βίου μάθηση για όλους. Σύμφωνα με την UNESCO, ως «Πόλη που μαθαίνει» ορίζεται μια πόλη η οποία: κινητοποιεί αποτελεσματικά τους πόρους της σε όλους τους τομείς για την προώθηση της συμμετοχικής μάθησης από τη βασική έως την ανώτερη εκπαίδευση, αναζωογονεί τη μάθηση στις οικογένειες και τις κοινότητες, διευκολύνει την μάθηση για/και (σ)τον χώρο εργασίας, επεκτείνει τη χρήση σύγχρονων τεχνολογιών μάθησης, βελτιώνει την ποιότητα και την αριστεία της μάθησης, προωθεί μια κουλτούρα μάθησης καθ' όλη τη διάρκεια της ζωής.Με αυτόν τον τρόπο, η πόλη ενισχύει την ατομική ενδυνάμωση και την κοινωνική ένταξη, την οικονομική ανάπτυξη και την πολιτιστική ευημερία καθώς επίσης και την αειφόρο ανάπτυξη.

 Η δια βίου μάθηση αποτελεί το θεμέλιο για μια βιώσιμη κοινωνική, οικονομική και περιβαλλοντική ανάπτυξη. Η ιδέα της μάθησης καθ 'όλη τη διάρκεια του βίου είναι βαθιά ριζωμένη σε όλους τους πολιτισμούς. Ωστόσο, καθίσταται όλο και πιο επιτακτική στον σημερινό, δυναμικά μεταβαλλόμενο κόσμο, όπου συνεχώς επαναπροσδιορίζονται κοινωνικά, οικονομικά και πολιτικά πρότυπα. Μελέτες έχουν δείξει ότι οι δια βίου εκπαιδευόμενοι - οι πολίτες, δηλαδή, που αποκτούν νέες γνώσεις, δεξιότητες και συμπεριφορές σε ένα ευρύ φάσμα γνωστικών πεδίων - είναι καλύτερα εξοπλισμένοι στην προσπάθειά τους να προσαρμοστούν στις αλλαγές του περιβάλλοντός τους. Η διά βίου μάθηση και η κοινωνία της μάθησης οφείλουν, κατά συνέπεια, να διαδραματίσουν ζωτικό ρόλο στην ενίσχυση των πολιτών και στην πραγματοποίηση της μετάβασης σε αειφόρες κοινωνίες. Ενώ οι εθνικές κυβερνήσεις είναι σε μεγάλο βαθμό υπεύθυνες για τη δημιουργία στρατηγικών για την οικοδόμηση κοινωνιών μάθησης, οι διαρκείς αλλαγές απαιτούν δέσμευση σε τοπικό επίπεδο. Μια κοινωνία μάθησης πρέπει να οικοδομηθεί βήμα βήμα: επαρχία - επαρχία, πόλη - πόλη, και κοινότητα - κοινότητα. Το Παγκόσμιο Δίκτυο «Πόλεων που μαθαίνουν» της UNESCO είναι ένα διεθνές δίκτυο που φιλοδοξεί να παρέχει έμπνευση, τεχνογνωσία και βέλτιστες πρακτικές στις πόλεις-μέλη του. Οι «Πόλεις που μαθαίνουν» σε κάθε στάδιο της ανάπτυξης τους δύναται να ωφεληθούν σημαντικά μέσω της ανταλλαγής ιδεών με άλλες πόλεις, καθώς ενδεχόμενες λύσεις για ζητήματα που προκύπτουν κατά την πορεία μπορεί να έχουν ήδη εντοπιστεί και εφαρμοστεί σε άλλες πόλεις. Το GNLC της UNESCO υποστηρίζει και βελτιώνει τις πρακτικές της διά βίου μάθησης σε διάφορες πόλεις του κόσμου: προωθώντας τον διάλογο και την αμοιβαία μάθηση μεταξύ των πόλεων μελών. - σφυρηλατώντας στενούς δεσμούς, προωθώντας συνεργασίες, παρέχοντας δυνατότητες ανάπτυξης, αναπτύσσοντας μηχανισμούς για την ενθάρρυνση και την αναγνώριση της προόδου που συντελείται στη δημιουργία πόλεων που μαθαίνουν. Σε αυτό το Διεθνές Δίκτυο συμμετέχουν έως σήμερα 199 πόλεις από 47 χώρες. Από την Ελλάδα συμμετέχουν συνολικά 12 πόλεις, γεγονός που καθιστά τη χώρα μας 1η σε συμμετοχές στην Ευρώπη και συνολικά 3η κόσμο – πίσω από το Καμερούν (56 πόλεις) και την Δημοκρατία της Κορέας (35 πόλεις). Πιο συγκεκριμένα, οι ελληνικές πόλεις που συμμετέχουν στο Δίκτυο είναι: Αθήνα Ελευσίνα Ηράκλειο Θέρμη Κορδελιό-Εύοσμος Λάρισα Λέσβος Πυλαία-Χορτιάτης Σάμος Σέρρες Τρίκαλα Βόλος
Στοίχημα του άθεου

Το στοίχημα του άθεου, έγινε γνωστό από τον φιλόσοφο Μάικλ Μάρτιν, ο οποίος το δημοσίευσε το 1990 στο βιβλίο του Αθεϊσμός: Μια Φιλοσοφική Δικαιολόγηση και ήταν η αθεϊστική απάντηση στο στοίχημα του Πασκάλ σχετικά με την ύπαρξη του θεού. Μια εκδοχή του αθεϊστικού στοιχήματος, ισχυρίζεται πως από την στιγμή που ένας καλός και πανάγαθος θεός, ανταμοίβει τις καλές πράξεις, και πως αν θεος δεν υπάρχει, οι καλές πράξεις θα αφήσουν θετική μνήμη για κάποιον στο κόσμο αφού πεθάνει, κάποιος θα πρέπει να ζήσει μια καλή ζωή, κάνοντας καλές πράξεις χωρίς να είναι θρήσκος. Μια άλλη εκδοχή, ισχυρίζεται πως ο θεός θα ανταμείψει ένα έντιμο άπιστο, μια ανταμοιβή που θα μπει σε κίνδυνο σε περίπτωση που μετατραπει σε ανέντιμο «πιστό» στα μάτια του Θείου.

 Το στοίχημα δηλώνει πως αν κάποιος πρέπει να ακολουθήσει τις πιθανότητες που έχει, πρέπει να διαλέξει μια από τις πάρακάτω εκδοχές: Μπορείς να ζήσεις μια καλή ζωή, και να πιστεύεις στον θεό. Αν ο πανάγαθος θεός υπάρχει, τότε πας στον παράδεισο, το κέρδος σου είναι άπειρο. Μπορείς να ζήσεις μια καλή ζωή χωρίς και να πιστεύεις στον θεό. Αν ο πανάγαθος θεός υπάρχει, τότε πας στον παράδεισο, το κέρδος σου είναι άπειρο. Μπορείς να ζήσεις μια καλή ζωή και να πιστεύεις στον θεό, Αν ο πανάγαθος θεός δεν υπάρχει, τότε αφήνεις θετική κληρονομιά, έχεις λίγο κέρδος Μπορείς να ζήσεις μια καλή ζωή χωρίς και να πιστεύεις στον θεό. Αν ο πανάγαθος θεός δεν υπάρχει, τότε αφήνεις θετική κληρονομιά, έχεις λίγο κέρδος Μπορείς να ζήσεις μια κακή ζωή και να πιστεύεις στον θεό Αν ο πανάγαθος θεός υπάρχει, τότε πας στην κόλαση, η ζημιά σου ειναι άπειρη Μπορείς να ζήσεις μια κακή ζωή χωρίς και να πιστεύεις στον θεό, Αν ο πανάγαθος θεός υπάρχει, τότε πας στην κόλαση, η ζημιά σου ειναι άπειρη Μπορείς να ζήσεις μια κακή ζωή και να πιστεύεις στον θεό, Αν ο πανάγαθος θεός δεν υπάρχει, τότε αφήνεις αρνητική κληρονομιά, η έχεις λίγη ζημιά. Μπορείς να ζήσεις μια κακή ζωή χωρίς και να πιστεύεις στον θεό, Αν ο πανάγαθος θεός δεν υπάρχει, τότε αφήνεις αρνητική κληρονομιά, η έχεις λίγη ζημιά.Με βάση τους πιο πάνω πίνακες, ο Μάρτιν ισχυρίζεται πως η επιλογή να ζήσει κάποιος καλή ζωή είναι καλύτερη από το να ζήσει κακή ζωή, ανεξάρτητα από το αν πιστεύει στον θεό ή όχι. Στοίχημα του Πασκάλ
Σιλυλένια

Τα σιλυλένια (αγγλικά silylenes) είναι ομάδα χημικών ενώσεων (τόσο ανόργανων όσο και οργανικών) που περιέχουν ένα (1) τουλάχιστον άτομο (ουδέτερο, χωρίς ηλεκτρικό φορτίο) δισθενούς πυριτίου. Θεωρούνται ότι είναι τα πυριτιούχα ανάλογα των καρβενίων. Παλαιότερα ονομάζονταν «σιλένια», αλλά αυτό είναι (πλέον) λάθος, γιατί ο όρος «σιλένια» αναφέρεται σε ενώσεις που περιέχουν πυρίτιο συνδεμένο με διπλό δεσμό, δηλαδή αυτές που περιέχουν τουλάχιστον ένα (1) δεσμό Si=C ή ένα (1) δεσμό Si=Si. Ο γενικός όρος που είναι πραγματικά ανάλογος με τα καρβένια είναι «σιλικένια» (αγγλικά silicenes). Τα σιλυλένια έχουν προταθεί ότι είναι ενδιάμεσα αντιδράσεων τα οποία είναι τόσο ασταθή, που συνήθως δεν μπορούν να απομονωθούν. Ενώ τα καρβένια παρατηρούνται τόσο στην τριπλή όσο και στην απλή κατάσταση, τα σιλυλένια έχουν τυπικά μια μόνο απλή βασική κατάσταση, γιατί η ενεργειακή διαφορά μεταξύ των 3s και των 3p τροχιακών στο άτομο του πυριτίου είναι (σχετικά) πολύ μεγάλη και έτσι η ενεργειακή διαφορά από την απλή κατάσταση ως την (περισσότερο υποθετική για τα σιλυλένια) τριπλή είναι (σχετικά) τεράστια.

 Η πρώτη πειραματική χημική παρατήρηση σιλυλένιου ως ενδιάμεσο αποδείκτηκε από τους Π. Σ. Σκελλ και E. Τζ. Γκόλντστεϊν, το 1964. Το πρώτο σταθερό σιλυλένιο που συνθέθηκε και απομονώθηκε ήταν το N,N΄-δι(τριτοταγες βουτυλο)-1,3-διαζα-2-σιλακυκλοπεντ-4-εν-2-υλιδένιο, το 1994 από την ομάδα του Μίχαελ Κ. Ντενκ. Τα σιλυλένια γενικά συνθέτονται με θερμόλυση ή φωτόλυση πολυσιλανίων, με αντιδράσεις ατόμων πυριτίου (παρεμβολή, προσθήκη ή απόσπαση), με πυρόλυση των σιλανίων, ή από αναγωγή 1,1-διαλοσιλανίων. Τα απλά σιλυλένια είναι πολύ δραστικά χημικά είδη και εύκολα διμερίζονται, δίνοντας τα αντίστοιχα δισιλένια, και έτσι η διάρκεια ημιζωής τους είναι πολύ σύντομη. Ογκώδεις υποκαταστάτες χρησιμοποιούνται για να αποτρέψουν αυτόν το διμερισμό, και για να σταθεροποιήσουν σιλυλένια, αποτελεσματικά για (σχετικά) μακροχρόνια επιβίωση σε αραιά διαλύματα ακόμα, και σε μορφή κρυστάλλων. Η δραστικότητα των σιλυλενίων είναι παρόμοια με εκείνα των καρβενίων, με αντιδράσεις παρεμβολής σε πολικούς δεσμούς, αντιδράσεις προσθήκης σε πολλαπλούς δεσμούς, και αντιδράσεις διμερισμού να προκύπτουν. Αλλά σε αντίθεση με τα καρβένια, αντιδράσεις παρεμβολής σε δεσμούς C-H και C-C γενικά δεν συμβαίνουν, αλλά συμβαίνουν αντιδράσεις συμπλοκοποίησης με βάσεις κατά Λιούις. Σύμφωνα με μια μελέτη διφαινυλοσιλυλένιο παράχθηκε με φωτόλυση αναλαμπής ενός τρισιλανίου: Σε αυτήν την αντίδραση το διφαινυλοσιλυλένιο απλά αποσπάται από το τρισιλάνιο, με ταυτόχρονο σχηματισμό δισιλανίου.Το σιλυλένιο μπορεί να παρατηρηθεί με τη χρήση φασματοσκοπίας υπεριώδους στα 520 nm και έχει χημική ημιζωή της τάξης των δύο (2) μικροδευτερολέπτων (μs). Η μεθανόλη που προστέθηκε στο πείραμα αυτό έδρασε σαν χημική παγίδα και αντέδρασε με σταθερά ταχύτητας αντίδρασης δεύτερης τάξης 13·109 mol−1s−1, που είναι κοντά στον έλεγχο διάδοσης.
Mazda MX-6

Το Mazda MX-6 ήταν ένα 2-πορτο 4-θέσιο σπορ αυτοκίνητο, που παρήχθη από την ιαπωνική αυτοκινητοβιομηχανία Mazda, από τον Σεπτέμβριο του 1987 έως τον Φεβρουάριο του 1997, σε δύο γενιές. Βασίστηκε στην πλατφόρμα G της Mazda, με την πρώτη γενιά του να βασίζεται στην εκδοχή GD και η δεύτερη γενιά του στην εκδοχή GE. Πρακτικώς, το MX-6 ήταν η 2-πορτη κουπέ εκδοχή του Mazda 626 και μάλιστα είχε εμφανή αισθητική ομοιότητα με αυτό. Επίσης, μια παράλληλη έκδοση του MX-6 ήταν και το σπορ μοντέλο Ford Probe, το οποίο αποτέλεσε προϊόν συνεργασίας της αμερικανικής Ford με την Mazda, αν και η αισθητική του Probe ήταν εντελώς διαφορετική. Ως αποτέλεσμα, και τα 3 αυτά μοντέλα ήταν μπροστοκίνητα. Ειδικότερα στην Ευρώπη και στην Ιαπωνία, η πρώτη γενιά του MX-6 διατέθηκε ως 626 Coupé και η ονομασία MX-6 χρησιμοποιήθηκε μόνο για τη δεύτερη γενιά του μοντέλου, η οποία εισήχθη στο Σαλόνι της Φρανκφούρτης τον Σεπτέμβριο του 1991 και κυκλοφόρησε ως μοντέλο της σεζόν (model year) του 1992.

 Διαχρονικά, όσα Mazda MX-6 και Mazda 626 προορίζονταν για τις αγορές της Ευρώπης και της Ασίας παράγονταν από την Mazda Ιαπωνίας. Αντιθέτως, όσα Mazda MX-6, Mazda 626 και Ford Probe προορίζονταν για τη Βόρεια Αμερική παράγονταν στο εργοστάσιο του Φλατ Ροκ, Μίσιγκαν, ΗΠΑ. Μάλιστα το χρονικό διάστημα 1992 έως 2012 η παραγωγή των μοντέλων της Mazda στο εργοστάσιο αυτό γινόταν από την κοινοπραξία AutoAlliance International που ιδρύθηκε στις 1 Ιουλίου 1992 και διατηρήθηκε για 20 χρόνια. Για την ιστορία, όταν το τελευταίο αντίτυπο του Mazda 6 αμερικανικής κατασκευής κύλησε από τη γραμμή παραγωγής του Φλατ Ροκ στις 24 Αυγούστου 2012, η Mazda σταμάτησε κάθε παραγωγή στο έδαφος των ΗΠΑ και μαζί επίσης και την κοινοπραξία AutoAlliance International με την Ford. Αν και η οριστική λήξη της παραγωγής του MX-6 έλαβε χώρα τον Φεβρουάριο του 1997 και στις περισσότερες αγορές διεθνώς, μεταξύ των οποίων στις ΗΠΑ και στην Ιαπωνία, συνέχισε να διατίθεται έως τότε, σε αρκετές ευρωπαϊκές αγορές είχε σταματήσει να εξάγεται αρκετά νωρίτερα, λόγω ανυπαρξίας ζήτησης στα κράτη αυτά. Ενδεικτικώς, παρουσιάζονται οι ετήσιες πωλήσεις στη Γαλλία, όπου η δεύτερη γενιά του μοντέλου (η μοναδική που διατέθηκε με την ονομασία MX-6 στην Ευρώπη και στην Ιαπωνία) είχε κυκλοφορήσει για πρώτη φορά μέσα στο 1992 και σε 3 μόλις έτη, μέσα στο 1995, διακόπηκε η εξαγωγή του: Patrick Bedard. «Mazda MX-6 LS». Car and Driver (August 1992): 55–59. www.mx6.com – forum MX-6 USA 1990-1992 Mazda MX-6 review by consumerguide.com (αναφέρεται στο Mazda MX-6 Αμερικανικών προδιαγραφών) 1993-1997 Mazda MX-6 review by consumerguide.com (αναφέρεται στο Mazda MX-6 Αμερικανικών προδιαγραφών)
Οθέλλος Αμμοχώστου

Ο Οθέλλος Αμμοχώστου (ή Οθέλλος Βαρωσίων) ήταν κυπριακή ποδοσφαιρική ομάδα με έδρα την Αμμόχωστο. Έδρα της ομάδας ήταν το Στάδιο ΓΣΕ. Είχε συμμετάσχει 5 φορές στο πρωτάθλημα Β΄ κατηγορίας. Διαλύθηκε το 1963.

 Ο Οθέλλος εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1956 ως ομάδα Β΄ κατηγορίας. Η πρώτη του συμμετοχή στο πρωτάθλημα ήταν την περίοδο 1956-57. Την περίοδο εκείνη η Β΄ κατηγορία ήταν χωρισμένη σε γεωγραφικές περιφέρειες. Ο Οθέλλος συμμετείχε στον όμιλο Λευκωσίας-Αμμοχώστου-Λάρνακας-Κερύνειας.Η ομάδα συνέχισε στη Β΄ κατηγορία τις περιόδους 1957-58, 1959-60, 1960-61 και 1961-62 (την περίοδο 1958-59 δεν διεξήχθη πρωτάθλημα), χωρίς κάποια διάκριση. Στο πρωτάθλημα της περιόδου 1962-63 ο Οθέλλος δεν παρουσίασε ποδοσφαιρική ομάδα και έτσι τον Ιανουάριο του 1963 η γενική συνέλευση της ΚΟΠ αποφάσισε τη διαγραφή της ομάδας από τις τάξεις της. 1Η Β΄ κατηγορία ήταν χωρισμένη σε 2 ομίλους. Ο Οθέλλος συμμετείχε στον όμιλο Λευκωσίας-Αμμοχώστου-Λάρνακας-Κερύνειας.2Η Β΄ κατηγορία ήταν χωρισμένη σε 2 ομίλους. Ο Οθέλλος συμμετείχε στον όμιλο Λευκωσίας-Αμμοχώστου-Κερύνειας.3Η Β΄ κατηγορία ήταν χωρισμένη σε 3 ομίλους. Ο Οθέλλος συμμετείχε στον όμιλο Αμμοχώστου-Λάρνακας. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Ποδόσφαιρο στην Κύπρο
Α.Ο. Φαίαξ Κέρκυρας

O Αθλητικος Όμιλος Φαίαξ Κέρκυρας είναι ελληνικό αθλητικό σωματείο χειροσφαίρισης που δραστηριοποιείται στην περιοχή της Κέρκυρας, όπου και βρίσκεται η έδρα του, το ΕΑΚ Κέρκυρας . Επίσημο έτος ίδρυσης του είναι το 1976, Στο έμβλημά του απεικονίζει την απήδαλο ναύς μυθικό πλοίο των Φαιάκων.Αγωνίζεται με χρώματα το κόκκινο και το λευκό.Διαθέτει τμήματα ανδρών και γυναικών Την σεζόν 2019-2020 το τμήμα ανδρών θα αγωνίζεται στην Handball Premier

 Ο Α.Ο. Φαίαξ ιδρύθηκε το 1976 και χρώματα του είναι το κόκκινο και το άσπρο. Εδρεύει στ ο νησί της Κέρκυρας και έδρα του είναι το Κλειστό Γυμναστήριο Κέρκυρας. Την περίοδο 2017-18 συμμετείχε στην Α2 Εθνική,στον δεύτερο όμιλο.Τερμάτισε στην πρώτη θέση σε ισοβαθμία με τον ΑΕΣΧ Πυλαίας με 31 βαθμούς.Είχε 14 νίκες,3 ισοπαλίες και 1 ήττα,τέρματα 476 υπέρ και 385 κατά.Στην πρώτη φάση των play off νίκησε τον ΓΑΣ Κιλκίς μέσα έξω και πέρασε στην επόμενη φάση.Στην δεύτερη φάση των play off αντιμετώπισε τον ΑΕΣΧ Πυλαίας όπου και γνώρισε 2 ήττες και μια ήττα και δεν κατάφερε να κερδίσει την άνοδο. Για το κύπελλο Ελλάδος 2017-18 μπήκε στην δεύτερη φάση,όπου αντιμετώπισε τον ΠΑΣ Φοίβο Συκεών,τον οποίο κέρδισε εντός έδρας με 30-29.Στην τρίτη φάση αποκλείστηκε από τον Αερόπο Έδεσσας εντός έδρας αφού γνώρισε την ήττα με 25-19. Την περίοδο 2018-19 συμμετείχε στην Α2 Εθνική,στον δεύτερο όμιλο.Κατέκτησε την πρώτη θέση με 23 βαθμούς,11 νίκες,1 ισοπαλία και 2 ήττες,368 τέρματα υπέρ και 291 κατά.Προκρίθηκε στην δεύτερη φάση,όπου συμμετείχαν οι 4 πρώτοι του ομίλου του.'Επαιξε με τον Πρωτεα Άρτας,όπου τον νίκησε 2 φορές και έχασε μια φορά.Στην τρίτη φάση αντιμετώπισε τον ΓΑΣ Κιλκίς,τον οποίο νίκησε μέσα έξω και πανηγύρισε την άνοδο του στην Handball Premier για πρώτη φορά στην ιστορία του. Στις 4 Μαΐου 2019 μέσα σε γιορτινή ατμόσφαιρα διεξήχθη φιλικός αγώνας ανάμεσα στην σημερινή ομάδα και στην ομάδα των παλαιμάχων για την φιέστα ανόδου του συλλόγου.Για το κύπελλο της περιόδου 2018-19 στον πρώτο γύρο νίκησε τον Απόλλων Καλαμαριάς εντός έδρας με 32-22.Στον δεύτερο γύρο αποκλείστηκε εντός έδρας από τον ΑΕΣΧ Πυλαίας με 22-19. Αντώνης Κόντης Άγγελος Τσίλης Κώστας Τσιλιμπάρης Νίκος Ριγανάς Γιώργος Κολοβός Παύλος Κουτσικόπουλος Ευγένιος Κουλούρης Διονύσης Γεωργιάδης Αλέξανδρος Βασιλάκης Την περίοδο 2018-19 συμμετείχε στην Α2 Εθνική,στον δεύτερο όμιλο.Τερμάτισε στην 7η θέση με 3 βαθμούς,2 νίκες,0 ισοπαλίες,11 ήττες και 1 μηδενισμό. Την περίοδο 2018-19 συμμετείχε στην Α2 Εθνική,στον δεύτερο όμιλο.Τερμάτισε στην τρίτη θέση με 16 βαθμούς,8 νίκες,0 ισοπαλίες και 4 ήττες,249 τέρματα υπέρ και 258 τέρματα κατά. Facebook
Καμένιτσα (Πάντελεϊ)

Η Καμένιτσα (σερβικά κυριλλικά: Каменица) είναι οικισμός της Σερβίας, ευρισκόμενος εντός του Δήμου του Πάντελεϊ και εντός του εδάφους της Πόλεως του Νις, η οποία ευρίσκεται εντός του Διαμερίσματος της Νίσαβα. Κατά την απογραφή του 2011, αριθμούσε 3.700 κατοίκους. Η Καμένιτσα είναι επισήμως καταταγμένη μεταξύ των χωριών της Σερβίας.

 Το Μνημείο του Όρους Τσέγκαρ ευρίσκεται εντός του εδάφους του χωριού. Μνημονεύει την Μάχη του Όρους Τσέγκαρ, η οποία έλαβε χώρα το 1809 κατά την διάρκεια της Πρώτης Σερβικής Εξέγερσης εναντίον των Οθωμανών και, συγκεκριμένα, τον ηρωισμό του βοϊβόδα Στέβαν Σίντελιτς και των ανδρών του κατά την διάρκεια της μάχης. Το μνημείο είναι καταγεγραμμένο εντός του καταλόγου των μνημειακών τοποθεσιών εξαιρετικής σημασίας της Δημοκρατίας της Σερβίας Οικισμοί της Σερβίας Πόλεις της Σερβίας (Αγγλικά) Maplandia (Αγγλικά) Δορυφορική εικόνα από Καμένιτσα (Πάντελεϊ) στο fallingrain.com
Αισχροκέρδεια

Με τον όρο αισχροκέρδεια χαρακτηρίζεται γενικά η οποιαδήποτε αθέμιτη κερδοσκοπία. Η αθέμιτη κερδοσκοπία μπορεί να προέλθει είτε από νοθεία, είτε με απάτη, είτε συνηθέστερα. με πώληση αγαθών σε τιμές πολύ ανώτερες των προβλεπομένων αγορανομικών διατάξεων ή άλλων συγκριτικών μέτρων. Ο όρος είναι σύνθετος, ετυμολογούμενος από τις λέξεις αισχρός + κέρδος. Σε δημώδη χρήση, κατ΄ επέκταση, λαμβάνει την έννοια της φαύλου πλεονεξίας.

 Η αισχροκέρδεια ως στρεφόμενη κατά περιουσίας ατόμου, αποτελεί ποινικό αδίκημα όπως προβλέπεται από δύο άρθρα (404 και 405) του ισχύοντος σήμερα στην Ελλάδα Ποινικού Κώδικα τιμωρούμενη σε βαθμό πλημμελήματος, ενώ παράλληλα επιφέρει ακύρωση της οποιασδήποτε δικαιοπραξίας επί της οποίας βασίστηκε αυτή, σύμφωνα και με σχετικό άρθρο του ισχύοντος Αστικού Κώδικα. Το έγκλημα της αισχροκέρδειας σύμφωνα με τα παραπάνω άρθρα του Π.Κ. εξετάζεται υπό δύο μορφές. Είτε υπό στενή έννοια (της πλεονεξίας), κατ΄ άρθρο 404, είτε υπό ευρύτερη έννοια, κατ΄ άρθρο 405. Κοινό χαρακτηριστικό και των δύο περιπτώσεων που διαμορφώνουν το έγκλημα αυτό είναι η εκμετάλλευση ανάγκης και της όποιας δυσχερούς κατάστασης βρίσκεται το άτομο επί του οποίου επιχειρείται. Δυσχερής κατάσταση μπορεί να είναι όχι μόνο οικονομική, που είναι η συνηθέστερη, αλλά και αναπηρία, πνευματική αδυναμία, απειρία, ψυχική διαταραχή κ.λπ. Ειδικότερα όμως η μορφή υπό την ευρύτερη έννοια ενδεχομένως ν΄ αποτελέσει αθροιστικό έγκλημα που επισύρει ποινή όταν συμβαίνει κατ΄ εξακολούθηση, κατ΄ επάγγελμα, ή κατά συνήθεια. Στη περίπτωση αυτή λαμβάνονται υπόψη όλες οι δικαιοπραξίες που μπορεί να έχουν γίνει εκτός εκείνων που έχουν χαρακτήρα πιστωτικό. Πρώτη νομοθεσία κατά τη αισχροκέρδειας στην Ελλάδα περιελάμβανε ο Βαυαρικός ποινικός νόμος του 1834 επί Βασιλείας του Όθωνα, ο οποίος αργότερα αναμορφώθηκε με τον νόμο ΓΩΑΖ του 1911 επί του οποίου ακολούθησαν νεότερες τροποποιήσεις. Αισχροκέρδεια κατ΄ εξακολούθηση: λέγεται αυτή που επαναλαμβάνεται από τον ίδιο δράστη. Αισχροκέρδεια κατ΄ επάγγελμα: λέγεται η διάπραξη με σκοπό, (του δράστη), τον πορισμό εισοδήματος. Αισχροκέρδεια κατά συνήθεια: λέγεται η διάπραξη αυτής που εκ της επανάληψης κατέστει ροπή του δράστη. Μαύρη αγορά
Παγκόσμιο Κύπελλο Ποδοσφαίρου Ενόπλων 1987

Το 32ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στο Αρέτσο της Ιταλίας, από 15 ως 22 Ιουνίου 1987. Νικήτρια αναδείχθηκε η ομάδα της Ιταλίας.

 Στην τελική φάση προκρίθηκαν 6 χώρες, έπειτα από προκριματικούς αγώνες. Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής: Αίγυπτος . Μαρόκο . Γερμανία: απέκλεισε τη Γαλλία (1-2, 3-0). Βέλγιο . Ζιμπάμπουε . Ιταλία: διοργανώτρια Οι έξι ομάδες αγωνίστηκαν σε δύο ομίλους με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων. Οι επικεφαλής των ομιλών αγωνίστηκαν στον τελικό ενώ οι υπόλοιπες, ανάλογα με τη θέση που τερμάτισαν στον όμιλο, έδωσαν αγώνες για τις θέσεις 5η-6η, 3η-4η, για τη διαμόρφωση της τελικής κατάταξης. Πρωταθλήτρια ομάδα αναδείχθηκε η Ιταλία. Όλοι οι αγώνες έγιναν στην πόλη Αρέτσο της Ιταλίας. 5η θέση Zιμπάμπουε-Μαρόκο: 2-1. 3η θέση Αίγυπτος-Βέλγιο: 4-1. ΤΕΛΙΚΟΣ Ιταλία- Γερμανία: 2-0. RSSSF Ποδοσφαιρικά αρχεία
Πανελλήνιος Γ.Σ. (ποδόσφαιρο ανδρών)

Ο Πανελλήνιος Γυμναστικός Σύλλογος υπήρξε ένας από του πρωτοπόρους ελληνικούς συλλόγους στην εισαγωγή και την εξάπλωση του ποδοσφαίρου στην Ελλάδα. Συμμετείχε επίσης στον πρώτο ελληνικό ποδοσφαιρικό αγώνα και στα πρώτα πανελλήνια πρωταθλήματα του ΣΕΑΓΣ. Το τμήμα δεν είναι ενεργό από το 1908.

 Στις 13 Ιανουαρίου του 1894 το διοικητικό συμβούλιο του Πανελληνίου αποφάσισε να εντάξει το ποδόσφαιρο στις δραστηριότητες του συλλόγου. Στις 29 Μαΐου του 1895 δημιουργείται τμήμα ποδοσφαίρου και έως το 1900 το ποδόσφαιρο καλλιεργείται στο γυμναστήριο της ομάδας σε ημερήσια διάταξη. Το 1899 ο Πανελλήνιος και ο Ποδηλατικός Όμιλος αγωνίστηκαν στον πρώτο ποδοσφαιρικό αγώνα που διεξήχθη στην Ελλάδα. Δεν έχει εξακριβωθεί αν ο Πανελλήνιος ΓΣ ή ο Εθνικός ΓΣ, κατέκτησε το Πανελλήνιο Πρωτάθλημα της περιόδου 1898-1899.Η πρώτη προσπάθεια συστηματικής ενασχόλησης με το ποδόσφαιρο στον Πανελλήνιο έγινε από του αδελφούς Καλαφάτη. Ο Γιώργος και ο Αλέξανδρος Καλαφάτης είχαν διαγραφεί από τον Εθνικό ΓΣ στις 3 Σεπτεμβρίου του 1906. Στις 18 Σεπτεμβρίου οι δυο αθλητές εγγράφηκαν στον Πανελλήνιο ΓΣ. Εκεί ασχολήθηκαν με τη δημιουργία μιας αξιόμαχης ομάδας.Ο Πανελλήνιος ΓΣ συμμετείχε στο Πανελλήνιο Πρωτάθλημα του 1906 και κατατάχθηκε 3ος και τελευταίος μεταξύ των ομάδων. Στο Πρωτάθλημα του 1907 ο Πανελλήνιος τερμάτισε στην 4η θέση από τις 4 ομάδες που συμμετείχαν. Η σύνθεση της ομάδας περιλάμβανε του αθλητές: Κωνσταντίνος Τσικλητήρας (τερματοφύλακας), Δ. Παππάς, Μ. Ζαχαράκης (οπισθοφύλακες), Στ. Κουτρούμπης (αρχηγός), Δ. Σκουτέρης (μέσοι), Κ. Παπαηλιόπουλος, Ε. Αποστολόπουλος, Π. Οικονομίδης, Π. Κατσαρός, Γ. Αποστολόπουλος (εμπροσθοφύλακες). Αγωνιζόμενος στο Πρωτάθλημα της περιόδου 1907-1908 ο Πανελλήνιος ΓΣ τερμάτισε στην 4η και τελευταία θέση. Ηττήθηκε με 3-1 από τον Εθνικό ΓΣ, σημείωσε ισοπαλία με τον Πειραϊκό Σύνδεσμο, όμως η ήττα του με 21-0 από το Γουδί δημιούργησε κλίμα δυσαρέσκειας στο σύλλογο. Μετά τη συντριπτική ήττα η διοίκηση του Πανεληνίου ΓΣ αποφάσισε να καταργήσει το ποδοσφαιρικό τμήμα. Ο Γιώργος Καλαφάτης μαζί με τον Δ.Παππά και έναν ακόμα αθλητή αποτελούσαν τους 3 καλύτερους αθλητές της ομάδας και ένα μήνα νωρίτερα με αυτούς στη σύνθεσή του ο Πανελλήνιος είχε κερδίσει το Γουδί. Στον ταπεινωτικό αγώνα με το Γουδί δεν αγωνίστηκαν λόγω προστριβής τους με τη διοίκηση. Μετά από τη διακοπή λειτουργίας του ποδοσφαιρικού τμήματος του Πανελληνίου ο Γιώργος και ο Αλέξανδρος Καλαφάτης προχώρησαν στην ίδρυση του ΠΟΑ. Στις 10 Μαρτίου του 1908 ο Πανελλήνιος ΓΣ ενημερώθηκε από τον ΠΟΑ για την ίδρυσή του και οι 2 ομάδες σύναψαν φιλικές σχέσεις. Το Σεπτέμβριο του 1919 προτάθηκε από το σύμβουλο του Πανελληνίου ΓΣ η ένωσή του με την ομάδα του Καλαφάτη, η οποία είχε πάρει το όνομα Πανελλήνιος Ποδοσφαιρικός Όμιλος αλλά η συγχώνευση δεν κατέστη εφικτή μετά την άρνηση του ΠΠΟ. Δ. Παππάς Κωνσταντίνος Τσικλητήρας Γιώργος Καλαφάτης Στ. Κουτρούμπης Πανελλήνιος Γυμναστικός Σύλλογος – Επίσημος ιστότοπος
Βραβεία της Ένωσης Κριτικών Κινηματογράφου της Νέας Υόρκης 2016

Τα 82α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 1 Δεκεμβρίου 2016, απονεμήθηκαν στις 3 Ιανουαρίου 2017, τιμώντας την καλύτερη κινηματογραφική παραγωγή του 2016.

 Καλύτερη Ταινία: La La Land Καλύτερη Σκηνοθεσία: Μπάρι Τζένκινς – Moonlight Καλύτερος Α' Ανδρικός Ρόλος: Κέισι Άφλεκ – Μια πόλη δίπλα στη θάλασσα Καλύτερος Α' Γυναικείος Ρόλος: Ιζαμπέλ Υπέρ – Εκείνη Καλύτερος Β' Ανδρικός Ρόλος: Μαχερσάλα Άλι – Moonlight Καλύτερος Β' Γυναικείος Ρόλος: Μισέλ Ουίλιαμς – Μια πόλη δίπλα στη θάλασσα Καλύτερο Σενάριο: Κένεθ Λόνεργκαν – Μια πόλη δίπλα στη θάλασσα Καλύτερη Ταινία Κινουμένων Σχεδίων: Zootopia Καλύτερος Διευθυντής Φωτογραφίας: Τζέιμς Λάξτον – Moonlight Καλύτερη Μη Κινηματογραφική Ταινία: O.J.: Made in America Καλύτερη Ξενόγλωσση Ταινία: Toni Erdmann • Γερμανία Καλύτερο Σκηνοθετικό Ντεμπούτο: Κέλι Φρέμον Κρέιγκ – The Edge of Seventeen Τρέι Έντουαρντ Σουλτς – Krisha Ειδικό Βραβείο: Τζούλι Ντας και Θέλμα Σουνμέικερ Ο Επίσημος ιστότοπος
Α.Σ. Νέστος Χρυσούπολης

Ο Α.Σ. Νέστος Χρυσούπολης είναι αθλητικό σωματείο στη Χρυσούπολη του νομού Καβάλας. Ιδρύθηκε το 1930. Δραστηριοποιείται στο άθλημα του ποδοσφαίρου, ενώ στο παρελθόν διέθετε και σκακιστικό τμήμα. Η ποδοσφαιρική ομάδα του Νέστου έφτασε στο απόγειο των διακρίσεων της κατά τη δεκαετία του '70, όταν έλαβε μέρος στο πρωτάθλημα της Β΄ Εθνικής κατηγορίας.

 Ο Αθλητικός Σύλλογος «Νέστος» Χρυσούπολης ιδρύθηκε το 1930. Tο 1973 ο Νέστος αναδείχθηκε πρωταθλητής Καβάλας και εν συνεχεία κέρδισε την άνοδο μέσω του ειδικού πρωταθλήματος της ΕΠΟ. Έτσι, έπαιξε δυο συνεχόμενες χρονιές (και μοναδικές στην ιστορία του) στη Β΄ Εθνική. Την περίοδο 1973–74 κατετάγη 11ος στον τότε Γ΄ όμιλο της κατηγορίας και το 1974–75 ήρθε 14ος και υποβιβάσθηκε στο τοπικό πρωτάθλημα. Την επόμενη δεκαετία συμμετείχε στη Γ΄ Εθνική, ενώ έχει πολλές παρουσίες και στη Δ΄ Εθνική. Αναλυτικά, το 1986 αναδείχθηκε πρωταθλητής σε όμιλο του Εθνικού Ερασιτεχνικού Πρωταθλήματος και ανέβηκε στη Γ΄ Εθνική. Ήταν 14ος το 1986–87 και 18ος (τελευταίος) στον όμιλο του Βορρά, οπότε και υποβιβάσθηκε. Επέστρεψε, χωρίς τύχη, για τελευταία φορά σε αυτή την κατηγορία, το 1993–94 (18ος). Την αγωνιστική περίοδο 2012–13 έλαβε μέρος στην τοπική διοργάνωση Α΄ κατηγορίας (League, 10 ομάδων). Την περίοδο 2013–14 μετείχε στο πρωτάθλημα της Γ΄ Εθνικής ερασιτεχνικής κατηγορίας, υποβιβάστηκε όμως και πάλι στις τοπικές κατηγορίες. Η ομάδα αναδείχθηκε πρωταθλήτρια ΕΠΣ Καβάλας την περίοδο 2014–15 και μετείχε στο Πρωτάθλημα Πρωταθλητριών ΕΠΣ κατακτώντας την 1η θέση του 1ου ομίλου και την άνοδο στη Γ΄ Εθνική. Γ' ΕθνικήΠρωταθλήτρια (1): 1972-73Εθνική Ερασιτεχνική Κατηγορία / Δ΄ ΕθνικήΔεύτερη θέση (2): 1985-86, 1992–93Κύπελλο ΕρασιτεχνώνΚυπελλούχος (1): 2015Σούπερ Καπ ΕρασιτεχνώνΝικήτρια (1): 2015 Στο παρελθόν ο σύλλογος δραστηριοποιούνταν και στο σκάκι, όμως πλέον το τμήμα είναι ανενεργό. https://fc-nestos.blogspot.com/ Αρχειοθετήθηκε 2022-11-09 στο Wayback Machine. Επίσημο ιστολόγιο Αρχειοθετήθηκε 2022-11-09 στο Wayback Machine.
Άγιος Γεώργιος Ιεράπετρας Λασιθίου

Ο Άγιος Γεώργιος είναι οικισμός της Κοινότητας Ιεράπετρας και του Δήμου Ιεράπετρας, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ιεράπετρας του νομού Λασιθίου, στο γεωγραφικό διαμέρισμα Κρήτης.

 Ο Άγιος Γεώργιος είναι πεδινός οικισμός στο ΔΚ. τμήμα του νομού Λασιθίου, κοντά στη βόρεια όχθη του φράγματος και λίμνης Μπραμνιανών, ΒΔ. της Ιεράπετρας και σε μέσο σταθμικό υψόμετρο 80. Απέχει 44 χλμ. περίπου Ν. του Αγίου Νικολάου. Ο οικισμός αναγνωρίστηκε το 1961 και προσαρτήθηκε στον δήμο Ιεράπετρας. Το φράγμα και η τεχνητή λίμνη των Μπραμιανών, νοτιότερα του οικισμού, έργο του 1986, για να καλύψει τις ανάγκες καλλιέργειας 30.000 στρεμμάτων της περιοχής. Έχει έκταση 1.050 στρέμματα και χωρητικότητα 15 εκατομμυρίων κυβικών μέτρων. Το νερό της προέρχεται κυρίως από τις πηγές στο Κεφαλοβρύσι Καλαμαύκας, από τον ποταμό Κρυγιό που έρχεται από το Σελάκανο και τις Μάλλες, από τις πηγές της Μαλάβρας αλλά και από τις πηγές στο φαράγγι του Κόρακα Μεσελέρων. Αποτελεί σπουδαίο υδροβιότοπο και σταθμό μεταναστευτικών πουλιών, μάλιστα, προσελκύει τους μεγαλύτερους πληθυσμούς υδρόβιων πτηνών στην Κρήτη. Σύμφωνα με στοιχεία του Μουσείου Φυσικής Ιστορίας Κρήτης (2011), πάνω από 218 διαφορετικά είδη πουλιών έχουν καταγραφεί στην περιοχή, αριθμός πολύ μεγάλος για μια νέα λίμνη. Όλοι αυτοί οι λόγοι συνέβαλαν στο να χαρακτηριστεί η λίμνη ως προστατευόμενη περιοχή. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 eetaa.gr
Αντισυνταγματάρχης

Ο Αντισυνταγματάρχης (Ανχης) είναι ανώτερος Αξιωματικός (OF-4) του Ελληνικού Στρατού Ξηράς. Ο βαθμός του Αντισυνταγματάρχη είναι ανώτερος του Ταγματάρχη και κατώτερος του Συνταγματάρχη. Οι αντίστοιχοι βαθμοί στο Ελληνικό Πολεμικό Ναυτικό και στο Λιμενικό Σώμα είναι ο Αντιπλοίαρχος, στην Ελληνική Πολεμική Αεροπορία ο Αντισμήναρχος, στην Ελληνική Αστυνομία ο Αστυνομικός Υποδιευθυντής, και στην Πυροσβεστική ο Αντιπύραρχος. Στους αγγλόφωνους στρατούς ο αντίστοιχος βαθμός καλείται Lt. Colonel (Lieutenant Colonel).

 Οι Αντισυνταγματάρχες ξεκινούν είτε ως απόφοιτοι της Σχολής Ευελπίδων, οι οποίοι μετά από χρόνια υπηρεσίας γίνονται Ταγματάρχες και αρχικά συνήθως εργάζονται σε Επιτελικά γραφεία. Επίσης στον βαθμό του Αντισυνταγματάρχη (καταληκτικός βαθμός χωρίς πτυχίο ΑΕΙ) προάγονται και οι αξιωματικοί οι οποίοι προέρχονται από την Σχολή Μονίμων Υπαξιωματικών (ΣΜΥ). Οι Ταγματάρχες γίνονται Διοικητές Τάγματος μόνον αφού περάσουν την Ανώτατη Σχολή Πολέμου (ΑΔΙΣΠΟ) και κριθούν κατάλληλοι και σε σύντομο χρονικό διάστημα (το πολύ 1 έτος) μετά την τοποθέτησή τους στην θέση αυτή, γίνονται Αντισυνταγματάρχες (σε ηλικία τουλάχιστον 39 - 40 ετών) παραμένοντας Διοικητές Τάγματος. Για τον λόγο αυτό, πρακτικώς η συντριπτική πλειοψηφία των Διοικητών Τάγματος φέρουν το βαθμό του Αντισυνταγματάρχη. Πολύ σπάνια ενδέχεται να φέρουν βαθμό Ταγματάρχη και αυτό προσωρινά. Αντιθέτως οι Διοικητές Συντάγματος φέρουν πάντα βαθμό Συνταγματάρχη, ενώ οι Αντισυνταγματάρχες δεν είναι ποτέ Διοικητές Συντάγματος, σε καιρό ειρήνης. Σε καιρό πολέμου όμως, προάγονται αυτόματα σε Συνταγματάρχες. Η λέξη Αντισυνταγματάρχης προέρχεται από το αντί + σύνταγμα + άρχω (διοικώ). Από τη σύνθεση της λέξης υποδηλώνεται ότι πρόκειται για τον Υποδιοικητή του Συντάγματος, ενώ σε επίπεδο Τάγματος ο Αντισυνταγματάρχης είναι ο Διοικητής. Επίσης, υποδηλώνεται και το ότι σε καιρό πολέμου προάγεται αυτόματα σε Συνταγματάρχη. Το διακριτικό της στολής του Αντισυνταγματάρχη στον Ελληνικό στρατό είναι η χρυσή φλογοφόρος ροιά (= φλογοφόρος σφαίρα) με δύο αστέρια χρυσά, σε κάθετη διάταξη (σε κάθε επωμίδα) και μια σειρά χρυσής δάφνης στο γείσο του πηλήκιου της στολής εξόδου. Βαθμοί και διακριτικά των αξιωματικών του στρατού ξηράς των μελών του ΝΑΤΟ
Ακροποταμιά Κλειδίου Άρτας

Η Ακροποταμιά είναι οικισμός της τοπικής κοινότητας Κλειδίου, της δημοτικής ενότητας και δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Άρτας, στο γεωγραφικό διαμέρισμα Ηπείρου. Στην απογραφή του 2011 ο οικισμός καταγράφηκε χωρίς κατοίκους.

 Η Ακροποταμιά είναι ημιορεινός οικισμός στο νότιο τμήμα του νομού Άρτας. Βρίσκεται στις δυτικές υπώρειες της κορυφής «Τσουκνίδα» (1.125 μ.) των ορέων Βάλτου, στη βόρεια όχθη του ποταμού Καλεντίνη και σε μέσο σταθμικό υψόμετρο 355. Απέχει 34 χλμ. περίπου Α. της Άρτας (μέσω Πέτα). Ο οικισμός αναγνωρίστηκε το 1981 και προσαρτήθηκε στην κοινότητα Κλειδίου του νομού Άρτας. Με το ΦΕΚ 244Α - 04/12/1997 αποσπάστηκε από την κοινότητα Κλειδίου και προσαρτήθηκε στον δήμο Γεωργίου Καραϊσκάκη. Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Γκαγκαουζικό αλφάβητο

Το σύγχρονο γκαγκαουζικό αλφάβητο είναι λατινικό αλφάβητο 31 γραμμάτων βασισμένο στο τουρκικό αλφάβητο. Προηγουμένως, κατά τη διάρκεια της Σοβιετικής περιόδου, τα γκαγκαουζιανά γράφονταν με το Κυριλλικό αλφάβητο. Τα γκαγκαουζιανά γράφονταν στο ελληνικό αλφάβητο στα τέλη του 1800.Το σημερινό γκαγκαουζιανό αλφάβητο 31 γραμμάτων, που χρησιμοποιείται για την γκαγκαουζιανή γλώσσα, είναι λατινικό αλφάβητο που βασίζεται στο μοντέλο της τουρκικής γλώσσας.

 Φαίνεται ότι το πρώτο αλφάβητο που χρησιμοποιήθηκε για τη γλώσσα ήταν το ελληνικό αλφάβητο στα τέλη του 19ου αιώνα. Για παράδειγμα, ο οριενταλιστής Όττο Μπλάου ισχυρίζεται ότι τα έργα του Ευριπίδη μεταφράστηκαν στα γκαγκαουζιανά και ήταν γραμμένα στο ελληνικό αλφάβητο. Ξεκινώντας το 1957, το κυριλλικό χρησιμοποιήθηκε μέχρι την κατάρρευση της Σοβιετικής Ένωσης το 1991. Το 1996, η Δημοκρατία της Μολδαβίας καθιέρωσε επίσημα ένα αλφάβητο βασισμένο στο λατινικό. Βασίζεται στο σύγχρονο τουρκικό αλφάβητο, με την προσθήκη τριών γραμμάτων, των ⟨ä⟩ για να αντιπροσωπεύει τον ήχο [[æ]] (⟨ə⟩ στα Αζερικά), το ⟨ê⟩ για να αντιπροσωπεύει τον ήχο [[ə]] (σβα), που δεν υπάρχει στα τουρκικά, και τον ⟨ț⟩ ή ⟨ţ⟩ για να εκπροσωπεί τον ήχο [[ts]] όπως και στα ρουμανικά. Από την άλλη πλευρά, σε αντίθεση με τα ταταρικά της Κριμαίας, τα τουρκικά και κάποιες άλλες τουρκικές γλώσσες, τα γκαγκαουζιανά δεν έχουν το γράμμα ⟨ğ⟩, το οποίο είχε γίνει εντελώς αθόρυβο στην γκαγκαουζιανή γλώσσα. Στην τυπική σιερά, τα γράμματα του Γκαγκαουζιανού αλφαβήτου είναι: Α, Ä, Β, C, Ç, D, E, Ê, F, G, H, I, İ, J, K, L, M, N, O, Ö, P, R, S, Ş, T, Ţ, U, Ü, V, Y, Z.Σημειώστε ότι το I χωρίς και με τελεία είναι ξεχωριστά γράμματα, έχοντας το καθένα με τη δική του κεφαλαία και πεζή μορφή. Το I είναι η κεφαλαία μορφή του ı, και το İ είναι η πρωτεύουσα μορφή i. Το γκαγκαουζιανό αλφάβητο δεν έχει τα γράμματα q, w ή x. Αντ'αυτού, στα γκαγκαουζιανά αυτοί οι χαρακτήρες μεταγράφονται ως k, v και ks, αντίστοιχα.
Σανγκχάι Σενχούα

Η Σανγκχάι Σενχούα Φούτμπολ Κλαμπ, γνωστή και μόνο ως Σενχούα, είναι ένας επαγγελματικός ποδοσφαιρικός σύλλογος, με έδρα τη Σαγκάη. Η ομάδα αγωνίζεται στην Α' Κατηγορία της Κίνας (Τσαϊνίζ Σόυπερ Λιγκ) και χρησιμοποιεί ως έδρα το Στάδιο Χονγκόου (Hongkou Football Stadium), χωρητικότητας 33.060 θεατών.

 Ιδρύθηκε τον Οκτώβρη του 1951. Έχει κερδίσει 2 πρωταθλήματα Α' Κατηγορίας, το 1995 και το 2003, 1 Κύπελλο το 1998 και 3 Σούπερ Καπ, το 1995, το 1998 και το 2001. Επιπρόσθετα, και ένα Κύπελλο Ανατολικής Ασίας (Κύπελλο Πρωταθλητριών Α3), το 2007. Παλαιότερα είχε την ονομασία Σανγκχάι Σενχούα. Στις 6 Φεβρουαρίου 2014, η ονομασία του συλλόγου άλλαξε σε Σανγκχάι Γκρίνλαντ ΦΚ, ομάδα Σανγκχάι Γκρίνλαντ Σενχούα (Shanghai Greenland FC, Shanghai Greenland Shenhua team), λόγω του νέου χορηγού της ομάδας, της εταιρίας Γκρίνλαντ Χόλντινγ Γκρουπ Κόμπανι Λίμιτιντ (Greenland Holding Group Company Limited).Το 2021, η Κινεζική Ποδοσφαιρική Ομοσπονδία λάνσαρε την καμπάνια του "ουδέτερου ονόματος", απαιτώντας από τους συλλόγους να έχουν ένα όνομα που δεν αναφέρει χορηγούς, και έτσι δημιουργήθηκε η Σανγκχάι Σενχούα Φούτμπολ Κλαμπ. Επίσημη ιστοσελίδα (Κινέζικα) Stats on Sohu (Κινέζικα) Stats on Sina (Κινέζικα)